สามแบงค์ใหญ่พากันลดดอกเบี้ยเงินกู้รายย่อย!! หวังช่วยเหลือลูกค้ารายย่อย - FINNOMENA
23 เม.ย. 2559

HOT NEWS DIGEST – สามแบงค์ใหญ่พากันลดดอกเบี้ยเงินกู้รายย่อย!! หวังช่วยเหลือลูกค้ารายย่อย
แบงค์ใหญ่ BBL, SCB, และ KBANK ต่างพากันลดดอกเบี้ย MRR (Minimum Retail Rate) ลงเจ้าละ 0.25% โดยหวังที่จะเหลือลูกค้ารายย่อยที่มีภาระหนี้ที่ต้องจ่าย
ก่อนหน้านี้แบงค์ก็พากันลดดอกเบี้ย MLR กันแล้วในช่วงต้นๆเดือนที่ผ่านมา
สำหรับไตรมาสที่ 1 ที่เพิ่งประกาศงบไปไม่นานนี้จะเห็นว่าหลายแบงค์มีรายจ่ายดอกเบี้ยที่ลดลงค่อนข้างชัดเจน ส่วนดอกเบี้ยรับมีระดับที่ใกล้เคียงกับปีก่อนหรือลดลงเล็กน้อย ทำให้อัตราส่วน NIM ดีขึ้น
แต่ในไตรมาสนี้ เนื่องจาก MRR, MLR, MOR ของแบงค์ต่างปรับลดลง อาจตีความได้ว่าการทำกำไรของแบงค์ในไตรมาสที่ 2 จะโดนกดดันจาก NIM ที่คาดว่าจะลดลง
งบไตรมาส 1 ที่ประกาศออกมาของแบงค์ใหญ่ๆก็ดูไม่ดีนัก โดยที่หนักสุดจะเป็น KBANK กำไรหายไปกว่า 22% เนื่องจากตั้งสำรองสูงขึ้นมาก
FINNOMENA รายงาน
แบงก์ไทยพาณิชย์ ปรับลดดอกเบี้ยกู้รายย่อยทั้ง “MRR – MOR” ลง 0.25%
แหล่งข่าว : ประชาชาติธุรกิจ 22 เมษายน 2559
สื่อข่าวรายงานว่า ธนาคารไทยพาณิชย์ประกาศปรับลดอัตราดอกเบี้ยเงินกู้สำหรับลูกค้ารายย่อยชั้นดี (MRR) ลง 0.25% ทำให้ดอกเบี้ย MRR เหลืออยู่ 7.62% นอกจากนี้ยังปรับลดอัตราดอกเบี้ยเงินกู้สำหรับลูกค้ารายใหญ่ชั้นดีประเภทเงินเบิกเกินบัญชี (MOR) ลง 0.25% โดยดอกเบี้ย MOR ลดเหลือ 7.12% โดยมีผลตั้งแต่วันที่ 25 เมษายน 2559 เป็นต้นไป ทั้งนี้ การปรับลดลงครั้งนี้เพื่อเป็นการช่วยเหลือลูกค้าผู้ประกอบการและลูกค้ารายย่อย
อ่านต่อได้ที่ : แบงก์ไทยพาณิชย์ ปรับลดดอกเบี้ยกู้รายย่อยทั้ง “MRR – MOR” ลง 0.25%
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ